《一枝春 剪春罗》
清代·姚燮

叠绿翩黄，罥栏杆、二月晓风无力。天孙已嫁，水样软绡谁织。

纤声逗玉，剩燕子、带红斜掠。摇日夕、金翠模糊，六扇画棂烟隔。

难描此花姿格。只翁郎诗句，飘零堪忆。游丝袅上，似飏绣绒残碧。

吴云半褶，几曾倩、美人刀尺。怜一搦、唾茜裙腰，逊伊颜色。

作者简介：姚燮（1805—1864）晚清文学家、画家。字梅伯，号复庄，又号大梅山民、上湖生、某伯、大某山民、复翁、复道人、野桥、东海生等，浙江镇海（今宁波北仑）人。道光举人，以著作教授终身。治学广涉经史、地理、释道、戏曲、小说。工诗画，尤善人物、梅花。著有《今乐考证》、《大梅山馆集》、《疏影楼词》。